Viborger Samler, 1848-09-23
Breve fra Berlin af 15de Septbr. meddele Oplysninger om Fr. Raumers Tilbagekaldelse fra Paris. Historikeren Raumer overtog det vanskelige Hverv som Gesandt for Centralmagten i Paris, ved sin Ankomst til denne Stad fandt han Forholdene ugunstige for sin Mission. Den franske Regjering vilde oppebie hvad de andre Stormagter vilde beslutte med Hensyn til Centralmagten: man vilde undersøge om en ubetinget Anerkjendelse af Rigsforstanderen ikke var stridende imod tidligere Tractater, om der af Erkjendelsen af Centralmagten ikke kunde opstaae Misforstaaelse med flere tydske Stater. Disse Betænkeligheder forøgedes ved Efterretningen om Frankfurterforsamlingens Beslutning og Rigsministeriets Sprængning. Nye Tvivl, nye Betænkeligheder opstode hos den franske Regjering. Man antog i det franske Conseil, at hiin Aftakkelse af Rigsministeriet maatte ansees ei alene som en Forandring af Personer, men som en Forkastelse. af de hidtil fulgte Principer. Fr. Raumer, overbeviist om at den af Rigsforsamlingen betraadte Vei maatte forstyrre Tydsklands Eenhed, og bevirke de værste Forhold til de øvrige europæiske Stater, erklærede at han hverken vilde eller kunde virke i den nye Retning; han har, ligesom Ministeriet, nedlagt sin Post, og vil forlade denne, naar hans Efterfølger er udnævnt. (Seenere har R. overdraget General Cavaignac sit Creditiv m.m.) Først den 16de Septbr. endtes Discussionen eller rettere den stormende Debat i Nationalforsamlingen angaaende Antagelsen eller Forkastelsen af den imellem Preussen og Danmark sluttede Vaabenstilstand. Debatten aabnedes den 14de og fortsattes den 15de og 16de Septbr. Comiteens Vota forkastedes, hvorimod antoges et af Francke, Droysen, Michelsen og Neergaard foreslaaet Amendement af dette Jndhold: Nationalforsamlingen beslutter: 1) ikke længere at lægge Hindringer i Veien for Fuldbyrdelsen, af den under 26de Aug. i Malmøe affattede Vaabenstilstand, og 2) at opfordre den provisoriske Magt til at gjøre de passende Skridt for at der – paa Grund af den fra dansk Side officielt udtalte Beredvillighed – snarest muligt kan indtræde en Overeenskomst og Ening angaaende de nødvendige Modificationer i Tractaten af 26de Aug. d. A. Endelig beslutter Nationalforsamlingen: 3) at opfordre Centralmagten til at varetage det Fornødne angaaende hurtig Jndledelse af Fredsunderhandlinger." Dette Andragende antoges med 257 Stemmer imod 236. Wurm (Comitemajoritetens) Andragende forkastedes med 258 Stemmer imod 237. Mødet den 16de endte først Kl. 8 1/2 om Aftenen; det havde vedvaret i 11 Timer. Under de sidste Debatter hørtes paa Gaderne Raabet; "Hecker leve!" – Hundreder af Struber afsang "Heckersangen". Store Menneskemasser stimlede sammen paa Torvene. Kl. 11 om Aftenen sloges Generalmarschen; Borgervæbningen samlede sig. Kurhessiske Tropper og wurtembergiske Uhlaner rykkede frem. Pøbelhobe sloge Vinduerne ind i engelske Hof, hvor mange Deputerede spiste til Aften, og beskadigede iøvrigt Hotellet. Ogsaa Westendall led meget, sikkert af puur Feiltagelse eller Uvidenhed; thi netop der er Samlingsstedet for den fra venstre Centrum løste Fraction, hvortil Schoder, H. Simon og Andre høre. En halv Time efter Midnat var Staden rolig. - Efter Meddelelser fra Hamb. Corresp.'s Frankfurtercorrespondent skulle de forskjellige Fractioner af den venstre Side - paa Grund af Vaabenstilstandens Antagelse – have raadslaaet om deres Udtræden af Paulskirken og om deres Constituering til et eget Parlement. Den derom fattede Beslutning skulde paafølge den 17de Septbr. Hertugen af Augustenborg opholder sig i det molesterede Hotel; i Westendhallere ogsaa Vinduesruderne ødelagte af Pøbelen, navnlig i det Bethmannske Hotel, hvor Heckscher tidligere boede. Deutsche Allgem. Zeit. skriver: "Gaaer Ratificationen igjennem, udnævnes strax Commissairer for at mægle om Underhandlinger, og man betegner hertil to forskjellige Missioner, der dog skulle virke i Forening. Som Medlemmer af den ene Mission nævnes den forrige Rigs minister v. Schmerling, Prof. Waiz fra Göttingen og den preuss. Major v. Dect. Den anden Mission skal bestaae af Mar v. Gagern og Francke (fra Slesvig).- Sidstnævnte Mission skal medvirke til Hertugdommernes Beroligelse og forsyne den første Mission med Efterretninger og Andragender. Der er Haab om at man paa denne Maade vil kunne forhindre et nyt Fredsbrud i Hertugdømmerne. De nævnte Personers Dygtighed drages ikke i Tvivl.